section_heading: Devedesete
paragraph_text: I na početku novog desetljeća Maccabi se pokazao kao klub bez premca u državnoj ligi osvojivši dvostruku krunu. 1992. klub je kupio Ya'akov Shahar, koji je postao i predsjednikom kluba. Pod njegovim vodstvom bili su financijski osigurani. Nakon osvojenog kupa 1993. klub je u kupu pobjednika kupova porazio moskovski Torpedo s 3:1 i talijansku Parmu s 1:0 došavši do najboljih 16. Tada su u prvenstvu rušili sve rekorde, i također osvojili naslov sa svih 48 utakmica bez poraza. Momčad Maccabija sezone 1993./94., koja je u prvenstvu od mogućih 117 osvojila 95 bodova (uz 97 zabijenih golova u 39 utakmica) s trenerom Giorom Spiegelom smatra se jednom od najvećih u izraelskoj povijesti.